ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้า ขนาด ๒๓๐ กิโลโวลต์

จากสถานีไฟฟ้าย่อยร้อยเอ็ด ๒ ไปยังสถานีไฟฟ้าย่อยร้อยเอ็ด ๑

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย (กฟผ.) จะดำเนินการสำรวจทั่วไป เพื่อปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ โดยมีเขตเดินสายไฟฟ้าด้านละไม่เกิน ๔๐ เมตร จากสถานีไฟฟ้าย่อยร้อยเอ็ด ๒ ไปยังสถานีไฟฟ้าย่อยร้อยเอ็ด ๑ ท้องที่อำเภอเมืองร้อยเอ็ด จังหวัดร้อยเอ็ด โดยจะทำการสำรวจท้องที่อำเภอเมืองร้อยเอ็ด และอำเภอจังหาร จังหวัดร้อยเอ็ด

ทั้งนี้  ตั้งแต่บัดนี้เป็นต้นไป

ประกาศ ณ วันที่ ๒๗ ธันวาคม พ.ศ. ๒๕๔๗

ไกรสีห์  กรรณสูต

ผู้ว่าการการไฟฟ้าฝ่ายผลิตแห่งประเทศไทย